31982R0752
L 086/50
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 752/82 НА КОМИСИЯТА
от 31 март 1982 година
за изменение на Регламент (ЕИО) № 32/82 относно определяне на условията за предоставяне на специални възстановявания при износ в сектора на говеждото и телешкото месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 805/68 на Съвета от 27 юни 1968 г. относно общата организация на пазара на говеждо и телешко месо (1), последно изменен с Акта за присъединяване на Гърция, и по-специално член 18, параграф 6 от него,
като има предвид, че Регламент (ЕИО) № 32/82 на Комисията (2) определя условията за предоставяне на специални възстановявания при износ в сектора на говеждото и телешкото месо;
като има предвид, че е необходимо да се поправят някои грешки, допуснати в немската версия, както и в приложението към посочения по-горе регламент;
като има предвид, че е необходимо да се предвидят правилата, съгласно които държавите-членки трябва да съобщят на Комисията количествата продукти, за които са били предоставени специални възстановявания при износ;
като има предвид, че мерките, предвидени в настоящия регламент, са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 32/82 се изменя, както следва:
1.
Немската версия на член 2, параграф 2 се замества от следния текст:
„2. Dieser Nachweis wird durch eine Bescheinigung gemäß dem im Anhang beigefügten Muster erbracht, die auf Antrag des Beteiligten von der Interventionsstelle oder einer anderen Stelle ausgestellt wird, welche von dem Mitgliedstaat, in dem die Tiere geschlachtet wurden und in dem die Ausfuhrzollförmlichkeiten erfüllt werden, hierfür bestimmt wird. Diese Bescheinigung ist den Zollbehörden bei der Erfüllung der Ausfuhrzollförmlichkeiten zu übergeben.“
2.
Въвежда се член 4а със следния текст:
„Член 4а
Държавите-членки съобщават на Комисията по телекс преди двадесет и петия ден на всеки месец количествата и, в рамките на възможното, наименованията на продуктите, за които е било изплатено специално възстановяване при износ или е било извършено предварителното изплащане, посочено в член 25 от Регламент (ЕИО) № 2730/79, през предходния месец, на основата на сертификатите.“
3.
Приложението се заменя с приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 31 март 1982 година.